प्रतिमा विवाद में कोर्ट में अगली सुनवाई 5 अप्रैल को
पुरानीकचहरी चौक पर शहीद मदन लाल ढींगड़ा की प्रतिमा लगाने के मामले में अदालत ने अगली सुनवाई के लिए 5 अप्रैल की तारीख निर्धारित की है। इससे पहले दोनों पक्षों ने अदालत में अपने-अपने पक्ष रखे।
शहीद मदन लाल ढींगड़ा संघर्ष समिति की तरफ से पेश हुए वकील गुलशन बब्बर साहिल कामरा ने बताया कि अपने पक्ष के रूप में उन्होंने अदालत को बताया कि अब शहर का जीटी रोड नेशनल हाईवे नहीं रहा है स्टेट के अंडर गया है। शहीद मदन लाल ढींगड़ा समिति के अध्यक्ष सरदार कृष्ण ऐलावादी ने कहा कि वह शहीद मदन लाल ढींगड़ा को उनकी सच्ची शहादत दिलवा कर ही रहेंगे। इस मौके पर समिति की तरफ से किशोरी नागपाल, कंवल सुलेजा, नरेश ऐलावादी, जगदीश कामरा, ओमप्रकाश मुंजाल आदि पेश हुए।
गौरतलब है कि पुरानी कचहरी चौक पर शहीद मदन लाल ढींगड़ा की प्रतिमा स्थापित करने का विवाद अदालत में पहुंच चुका है। शहर के कुछ लोगों ने अदालत ने याचिका दायर कर किसी भी पक्ष को यहां किसी की प्रतिमा लगाने देने के आदेश देने की मांग की थी। अदालत ने सुनवाई के लिए याचिका स्वीकार कर ली और अब इस पर सुनवाई चल रही है। अगली सुनवाई पांच अप्रैल को होगी।
hin_Deva hin_Deva hin_Deva hin_Deva